સાણંદમાં આવેલી સૂરજ-મોતી સ્કૂલના સંચાલક અમરીશ પટેલના બોપલના ગેરેજમાં ગુલામ હુસેન ઉર્ફે ટીનો કામ કરતો હતો. જો કે, છ વર્ષ પહેલાં રોડનું કટિંગ આવતા ગેરેજ બંધ થઇ ગયું જેથી ટીનાએ સરખેજમાં ફતેવાડી ખાતે ચાની કિટલી શરૂ કરી હતી. ત્યારે ત્યાં સોહેલ અવાર નવાર આવતો હતો. સોહેલે આઇઓસીની લાઇન વિશે વાત કરતા ટીનાએ જણાવ્યું હતું કે, સૂરજ મોતી સ્કૂલની પાસેથી જ ઓઇલની લાઇન જાય છે. ત્યારબાદ બંને તે જગ્યા જોવા ગયા હતા. પછી ટીનાએ સોહેલની અમરીશ સાથે મુલાકાત કરાવી હતી. પછી સોહેલ તેનો મિત્ર ચિરાગ, સમીર અને ફિરોજને લઇ અમરીશ સાથે મીટિંગ કરી હતી. જેમાં આ પાઇપલાઇનમાંથી ઓઇલ ચોરી કરવાનું નક્કી કર્યું હતું. દર ટેન્કરે 50 હજાર રૂપિયા સંચાલક અમરીશને આપવાનું તથા મજૂરો લાવવા અને માલનો નિકાલ કરવાની જવાબદારી સમીર અને ફિરેજને સોંપવામાં આવી હતી. ત્યારથી આરોપીઓએ ઓઇલ લાઇનમાં પંચર કરી ઓઇલ ચોરી કરવાની શરૂ કરી હતી. .